Jeg beklager, men jeg vil ikke være en hersker. Det er ikke min jobb.
Jeg har ikke lyst til å styre eller erobre noen.
Jeg har lyst til å hjelpe alle hvis det er mulig. Jøder, hedninger, svarte, hvite.
Vi har alle lyst til å hjelpe hverandre. Det er slik mennesket er.
Vi ønsker å leve med andres lykke, ikke av andres ulykke.
Vi ønsker ikke å hate og forakte hverandre.
Det er rom for alle i denne verden og jorden er rik og kan gi til alle.
Livet kan være fritt og nydelig. Men vi har gått oss bort.
Grådighet har forgiftet menneskets sjel.
Den har barrikadert verden med hat. Den har ledet oss inn i elendighet og blodsutgytelse.
Vi har utviklet hastighet, men vi har stengt oss selv inne.
Maskineri som skaper overflod har etterlatt oss i lengsel.
Vår kunnskap har gjort oss kyniske. Vår klokskap har gjort oss harde og uvennlige.
Vi tenker for mye og føler for lite.
Mer enn maskineri trenger vi menneskelighet. Mer enn klokskap trenger vi vennlighet og mildhet.
Uten disse kvaliteter vil livet være voldelig og alt vil være tapt.
Flyet og radioen har brakt oss nærmere hverandre. Essensen av disse oppfinnelsene skriker ut til det gode i mennesket.
De skriker ut for et universelt brorskap, et samhold av oss alle.
Selv nå når stemmen min millioner rundt i verden. Millionær av fortvilende menn, kvinner og små barn.
Offer for et system som får folk til å torturere og fengsle uskyldige.
Til de som kan høre meg sier jeg "Fortvil ikke".
Lidelsen som er over oss er bare grådigheten som går forbi. Bitterheten til menn som frykter menneskelig fremgang.
Hatet til mennesket vil forsvinne og diktatorer vil dø. Og makten de tok fra folket, vil komme tilbake til folket.
Og så lenge menn dør vil frihet aldri forsvinne.
Soldater: Ikke gi dere selv til udyr! Menn som forakter dere, gjør dere til slaver, som gjør deres liv ensartet.
Forteller dere hva dere skal gjøre, hva dere skal tenke, hva dere skal føle.
Som trener dere, styrer kostholdet, behandler dere som kyr. Bruker dere som kanonføde.
Ikke gi dere selv til disse unaturlige menn. Maskinmenn, med maskinsinn og maskinhjerter.
Dere er ikke maskiner. Dere er ikke kyr. Dere er menn. Dere har kjærligheten til menneskehet i hjertene deres.
Dere hater ikke. Bare de uelskede hater. De uelskede og unaturlige.
Soldater: Sloss ikke for slaveri, sloss for frihet.
I det syttende kapittel i Lukas evangeliet står det: "Guds rike er i mennesket".
Ikke et menneske, eller en gruppe mennesker, men i alle mennesker. I deg. Dere, folket, har makten.
Makten til å skape maskiner, makten til å skape lykke. Dere, folket, har makten til å gjøre dette livet fritt og nydelig.
Til å gjøre dette livet til en herlig opplevelse.
Så i demokratiets navn la oss bruke den makten. La oss komme sammen!
La oss sloss for en ny verden. En skikkelig verden.
Som vil gi oss en sjanse til å arbeide. Som vil gi ungdommen en fremtid og gamle sikkerhet.
Gjennom løfter om slike ting har udyr steget til makten. Men de lyver. De oppfyller ikke det løftet, det vil de aldri.
Diktatorer frigjør seg selv, men de gjør slaver av folket.
La oss nå sloss for å fullføre det løftet. La oss sloss for en fri verden.
For å fjerne nasjonale barrierer. For å fjerne grådighet. Fjerne hat og intoleranse.
La oss sloss for en fornuftig verden.
En verden hvor vitenskap og fremgang vil lede til alle mennesker sin lykke.
Soldater! I demokratiets navn: La oss komme sammen!